Dättlikon
Tädlike (amtlich Dättlikon) isch e politischi Gmäind im Bezirk Wintertuur im Kanton Züri, Schwiiz.

Geografi 
Tädlike liit uf ere na Süde exponierte Terrasse vom Irchel. Zue de Gmäind ghööred au na d Sidlige Böckli, Deller und Blumetshalden an der Töss, wo in de 1970er nöi entstande sind. S Piet vo de Gmäind umfasst 42,8 % landwirtschaftlichi Flèchi, 43,8 % Wald, 8,3 % Sidligsflechi, 2,4 % Vercheersflechi und 1,4 % Gwässerflechi.

Gschicht 
Tädlike isch zum eschte Mal gnamset worde im Jaar 1241 als Tetelinkhoven.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 8 % (Stand 2011).

Religion 
53,1% vo de Iiwooner sind evangelisch-reformiert, 19,5% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 4,6 %, CVP 1,9 %, EDU 2,6 %, EVP 2,8 %, FDP 8,0 %. GLP 10,7 %, GP 9,0 %, SP 20,6 %, SVP 39,1 %, Suschtigi 0,7 %.

Gmäindspresidäntin isch d Sonia Steiger (Stand 2012).

Wirtschaft 
D Arbetslosigkäit isch im Jaar 2010 bi 2,8 % gläge.

Tieläkt 
De züritüütsch Tieläkt vo Tädlike ghört zue de Winterthurer Mundarte.

Literatur 
 Hans Martin Gubler: Kunstdenkmäler der Schweiz Band 79 "Die Kunstdenkmäler des Kanton Zürich Band 8: Der Bezirk Winterthur Nördlicher Teil" Gesellschaft für Schweizerische Kunstgeschichte GSK Bern 1986 ISBN 3-7643-1812-0 S. 6–30.
 Eugen Ott: Dättlikon - auf der Sonnenterrasse des Irchels. Gemeinde Dättlikon, 1994. ISBN 3-9520572-1-5

Weblink 

 www.daettlikon.ch

Fuessnote 

Ort (Kanton Züri)